સમગ્ર પંથકમાં ભારે ચકચાર જગાવનાર આ બનાવની પ્રાપ્ત વિગતો મુજબ, પાલિતાણાના ધારાસભ્ય પાલિતાણામાં તળેટી રોડ પર એસબીઆઇ બેન્કમાં ખાતુ ધરાવે છે. તેમના એટીએમના પાસવર્ડ મેળવી ગત તા.૨૮- ૫-૨૦૧૮થી તા.૧-૬- ૨૦૧૮ દરમ્યાન કોઇ અજાણ્યા શખ્સે રૂ.૨,૦૫,૦૦૦ ઉપાડી લીધા હતા. આ અંગેની ખબર પડતાં તેમના પુત્ર અરુણભાઇ ભીખાભાઇ બારૈયાએ પાલિતાણા ટાઉન પોલીસમથકમાં ફરિયાદ નોંધાવી હતી. જેના આધારે પોલીસે બેંકના એટીએમના સીસીટીવી ફુટેજ સહિતની કડીઓના આધારે સમગ્ર મામલાની તપાસ શરૂ કરી છે.